**ПРЕДЛОЖЕНИЕ – V:**

**НАРЕДБА ЗА ИНВЕНТАРИЗАЦИЯ И ПЛАНИРАНЕ В ГОРСКИТЕ ТЕРИТОРИИ**

**БУЛПРОФОР, чрез инж.А.Стефанов, е участвал в работната група по разработване на тази наредба (вкл. в нейния по-тесен специализиран екип). ВНЕСЕНИТЕ ПРОМЕНИ НЕ СА РАЗГЛЕЖДАНИ НИТО В ЕДИНИЯ ОТ ТЯХ. Намираме ги за необосновани, а някои от тях – неправилни и дори опасни!**

Новите изменения и допълнения, към одобрения от цялата работна група вариант са в следните две основни посоки:

1. КАТЕГОРИЗАЦИЯ НА ГОРСКИТЕ ТЕРИТОРИИ
2. **Промените са основно с цел регламентация на *„Гори с висока консервационна стойност“* - Чл.48, ал.2 и ал.6 до ал.12.**

**Без да ги обхващат изцяло, тук са описани нови категории /групи/ гори, които досега нямаха покритие в групите от ВКС-1 до ВКС-6.**

**Това не тушира проблема, че има концептуално объркване и неразбиране що е то *„Гори с висока консервационна стойност“* –** по думите на един „еколог“ - **„*Това си е един „тюрлу-гювеч*“** (понеже в него влизат всякакви функционални видове гори).

Това е една **сборна група от гори**, в която от една страна има **защитни ГТ** (напр.: за защита на почвите и водите, различни защ.ивици и др.), а от друга страна - **специални ГТ** (напр.: ЗТ по ЗЗТ и ЗЗ по ЗБР, 200 м. ивици около хижите, както и самите ***„Гори с висока консервационна стойност“*** .

**Съгласно чл.47, ал.3 от тази наредба, същите са отнесени към Специалните ГТ, което е неточно! (поради уточнението, че в тях се съдържат и защитни гори!!!)**

Както се вижда от посоченото, и от анализа тук по-долу, всичките специални територии (СпТ) в едно ТП /произволно взето ДГС/ДЛС/ могат да бъдат обхванати само от една категория – тази обявена като ***„Гори с висока консервационна стойност“***. Новия Чл.48, ал.11 промотира извън буквата на закона, само онези групи, които понастоящем нямат асоциация със ЗГ. Но това не покрива всички ГВКС (виж анализа тук, по-долу). **Т.е. ние в тази нова категория „ГВКС“ само тази част от всичките ли ще фиксираме (тези по допълнението на ал.2 и по ал.11), или всичките, според „Националното ръководство за определяне на ГВКС“?**

Изобщо промотирането на категорията *„Гори с висока консервационна стойност“*, цели да оправдае някак механичното пренесяне в нашата практика на опита на други страни, които нямат друга категоризация на ГТ. У нас искат да я наложат, малко познаващи лесоустройствената ни практика хора. **Това дублиране е вредно и само усложнява и обърква планирането и стопанисването на горите!** Ще има многократни повторения, като напр. едно и също насаждение може да бъде ***„ГВКС“,*** но също и ***„ЗЗ“*** (по ЗБР)***, „Санит.Охр.зона / Вододайна зона“, „Семепроизводствено насаждение“, „защ.ивица река“*, а може и още нещо друго!? Т.е. изобщо няма да има гори (ВКС), които под една или друга форма да не са в някоя от категориите „защитни“ или „специални“ ГТ. Изключение НЯМА!**

**За сведение – за единствените групи за които би могло да има съмнения у някого:**

**1) *„гори във фаза на старост“* –** виж в анализа по-долу за ВКС-3;

**2) *горите в които са регистрирани защитени видове (редки, застрашени /изчезващи или ендемитни видове),* съгласно чл.35а от ЗБР,**би следвало да са обхванати в ЗТ по ЗЗТ. Т.е. посочените в Приложение № 3 от ЗБР видове от флората и фауната, предмет на ВКС – 3, следва да са обявени като ЗТ, освен че имат еквивалент с местообитанията от Приложение №1 на ЗБР. (виж в анализа по-долу за ВКС-3);

**Чл. 35а.** (Нов - ДВ, бр. 94 от 2007 г.) Опазването на местообитания на растителни, животински и гъбни видове от приложение № 2а, както и на видовете от приложение № 3, се извършва чрез защитени територии, обявени по реда на Закона за защитените територии

Поради изтъкнатите аргументи, **ПРЕДЛАГАМЕ категорията ГВКС да отпадне от наредбата** /и като ангажимент в лесоустройствената практика. За нуждите на горската сертификация по FSC (Методиката по PEFC – зачита националните категории, и не изисква изришно такава нова!), изпълнителите могат да си групират свободно категориите според горската инвентаризация, съгласно изисквяанията на съответното **ръководство**, както и да направят допълнителните проучвания за редки, застрашени и ендемитни видове, които само за тази цел им трябват! **С налаганите нови изменения в наредбата се прокарва единствено (!) тяхната непрофесионална гледна точка (за да се направят тези допълнителни проучвания с инвентаризацията, защото с Областния план това е невъзможно).**

При разработване на наредбата, въпросът е коментиран – за допълнителни проучвания при инвентаризацията, съгласно Заданието. Само по себе си обаче, установяването на наличие на *защитени видове (редки, застрашени /изчезващи или ендемитни видове)* не може да бъде основание за обявяване на ЗТ с инвентаризацията, защото за това си има друг ред – по ЗЗТ. Едва след като бъдат обявени за ЗТ по ЗЗТ, тогава те ще могат да се категоризират като ГВКС (ВКС-3), на основание чл.35а, от ЗБР.

**Т.е. тези предложения са НЕПРИЕМЛИВИ ! от професионална гл.т.**

**Освен че НЕ СА ОБСЪЖДАНИ в работната група!**

**За информация на непознаващите материята:**

**ВКС-1**: **ЗТ (и ЗЗ по ЗБР), застрашени, изчезващи и ендемични видове,** **критични концентрации на видове, вековни дървета** (това са видове от флората и фауната изобщо /!!!/, кой и при какви условия ще ги покзва за територията на ТП);

**ВКС-2: „Значими ГТ формиращи ландшафт от регионално и национално значение, в които всички естествено срещащи се видове съществуват при естествени условия на разпространение и обилие“** – такива рядко могат да се диференцират в нашите гори.

**ВКС-3: „Горски територии, представляващи редки, застрашени или изчезващи екосистеми, или съдържащи се в такива“**. Тук се отнасят:

- *Типове редки, застрашени или изчезващи екосистеми* (гори от Класификациите по EUNIS, съгласно списъка към Приложение 3 на Националното ръководство за определяне на ГВКС. /имат еквивалент и по Класификацията от Приложение 1 към ЗБР/, които отговарят на това определение.

- Гори, притежаващи характеристики, отличаващи ги като «*гори във „фаза на старост“* (Old growth forests), които със своята възрастова структура и степен на естественост представляват местообитание на комплекс от видове от специфични екологични и таксономични групи.

От цитираното се вижда, че ГФС са в числото на ГВКС, и са част от застрашените или изчезващи екосистеми, вкл. те влизат в горите обособени в защитени зони по Натура 2000 (те са идентифицирани като съответни местообитания от Приложение 1 към ЗБР!). Т.е. дублиращо се съдържат в ЗЗ по ЗБР (65% от ГТ в РБългария), и **не трябва по наше мнение да се разширява обхвата им и върху горите със стопанско предназначение!**

**ВКС-4:** **Горски територии, които изпълняват важни природни функции в критични ситуации (напр. Защита на водосбори, контрол на ерозията).**

От тях прилаганите, най-често у нас са следните:

**ВКС 4.1 «Гори – единствени източници на питейна вода»** - По ЗГ – защитни гори (водозащита): Санитарно-охранителни зони, бивши вододайни зони, гори около каптажи и др.п. (по проекта за Наредба – чл.48, ал.2)

**ВКС 4.3 «Гори с решаващо противоерозионно значение» -** По ЗГ – защитни гори (защита на почвите): *гори върху наклон над 30 гр, гори създадени по технически проект за борба с ерозията, гори с/за противолавинна защита, гори на скални и урвести терени* и др.

**ВКС 4.5. «Гори с решаващо значение за състоянието на селскостопанските дейности (земеделие, рибни запаси) и за защитата на инфраструктурните обекти»** - По ЗГ: *Горските територии за защита на сградите и обектите на техническата инфраструктура / защитни ивици, защитни горски пояси* и т.н.

**ВКС 6. «Горски територии, с решаващо значение за съхраняване културни ценности и традиции, религиозна и етническа идентичност»** - По ЗГ: *Гори или земи от горския фонд, попадащи в 100 м ивица около параклиси, оброчища, аязма, текета,* определени с ... документи и/или при консултации с местните хора;

1. УСЛОВИЯ И РЕД ЗА КАТЕГОРИЗИРАНЕ

**По чл. 49 и Чл.50 от Проекта на наредба:**

С предложението фактически се заличава досегашния ред за категоризиране и прекатегоризиране на ГТ. Отпадат ПРОТОКОЛИТЕ за категоризиране, които при/след всяка инвентаризация се актуализираха и се утвърждаваха от различни заинтересувани страни (МОСВ, Общ.Съвети и др.).

Сега се възприема друг подход, който дори изобщо не е разглеждан от работната група! (вероятно, точно защото е невъзможен!) **Предложението стъпва на грешната „теория“, че с областните планове за развитие на горските територии (ОПРГТ), може и трябва да се слезне на ниво „подотдели“ и да се прави категоризация, което е практически неосъществимо(!),** най-малкото поради следната основна причина:

* Не е реалистично, а и не е нужно, за краткото време за реализиране на един такъв отговорен и мащабен документ, като ОПРГТ (около 12 месеца) да се стъпи във всяка отделна териториална ГСЕ (ТП – ДГС/ДЛС), да се обработи по отделно за всяка една от тях и общо извършеното към момента категоризиране, да се проверят, да се обособят евентуално нови такива (без да се посетят на терен съответните подотдели в повечето случаи на защитни гори – това е невъзможно!) и т.н. Средния брой на подотделите в едно средностатистическо ДГС/ДЛС е кръгло 10 хиляди (между 7 и 30).

Т.е. „де факто“ категориите пак се определят на база горската инвентаризация (ГИ) и друго яче не може да бъде. Не може да се впряга каруцата пред коня. В наръчника за разработване на ОПРГТ е казано много ясно:

Предмет на определяне с ОПРГТ в съответната област са категориите, които са установени със заповед и/или с други документи на съответните ведомства / официални институции. Посочват се документите за обявяването им.

Определени територии, квалифицирани при горската инвентаризация към някоя от категориите „защитни“ гори, на база актуалното им състояние и описание (а не обявявани по нечия заповед), се свалят като такива в ОПРГТ, директно от протоколите за категоризация, приложение на обяснителните записки на горската инвентаризация.

Т.е. със самата инвентаризация се прави категоризация на ниво подотдели, касаещо повечето категории защитни гори, защото тогава те се установяват на терена, че отговарят на съответните условия. Това не може да го направи ОПРГТ, защото при неговата разработка, не се работи на ниво „подотдел“ на терена! Областните планове отразяват 1-во /изначално: определените с конкретна заповед или друг нормативен акт (ЗБР, ЗЗТ, ЗВ, ЗЛОД, заповеди на/от различни ведомства и т.н...) конкретни обекти, с известни граници, по ДГС/ДЛС в обсега на областта, и 2-ро /чрез пренасяне от ГИ и картата на функционалното зониране към нея, всички специфично определени с ГИ по ДГС/ДЛС защитни и други гори.

Във връзка с горното, **предложените текстове изискват прецизиране, защото в този вид са много спорни - НЕПРИЛОЖИМИ** !

Въпреки срамежливо добавения накрая §15 от ПЗР

1. **ОБЛАСТНИ ПЛАНОВЕ ЗА РАЗВИТИЕ НА ГОРСКИТЕ ТЕРИТОРИИ**

Внесените изменения в **Чл. 56 до Чл.64** не са разглеждани и обсъждани в работната група. Промените не са козметични, а даже напротив! Не могат да се приемат еднозначно! **Те представляват собствено мнение на определено лице** **или дори лица, извън работната група**.

**ИЗИСКВА СЕ ОБСЪЖДАНЕ в работната група!**

**След тенденциозното забавяне приемането на проекта на настоящата наредба с повече от 2 години, сега се предлагат едновременно с пакета от 5 нормативни документи, промени между които и концептуални, по един недопустим, авторитарен начин, което е неприемливо!**